નવી દિલ્હીઃ રીલાયન્સ જિઓ ઈન્ફોકોમ રેવન્યૂ માર્કેટ શેરના હિસાબથી ભારતની ત્રીજા નંબરની ટેલિકોમ કંપની બની ગઈ છે. જિઓ આઈડિયા સેલ્યુલરને પાછળ છોડીને વોડાફોન ઈન્ડિયાની નજીક પહોંચતી દેખાઈ રહી છે. તેની આક્રમક પ્રાઈઝિંગ સ્ટ્રેટજીએ બીજી કંપનીઓની ઉંઘ હરામ કરી નાંખી છે. ટેલિકોમ રેગ્યુલેટરી ઓથોરિટી ઓફ ઈન્ડિયા દ્વારા આપવામાં આવેલા ફાઈનાન્શિયલ ડેટા અનુસાર, માત્ર 19 મહિનામાં જ મુકેશ અંબાણીના નિયંત્રણવાળી જિઓ કંપનીના રેવન્યુ માર્કેટ શેર માર્ચના અંત સુધીમાં 20 ટકા સુધી પહોંચી ચૂક્યાં હતાં.